Source: https://www.riigiteataja.ee/akt/129122011168?tegevus=telli-teavitus
Timestamp: 2020-01-23 03:54:33+00:00

Document:
Laevade ja väikelaevade sisemerre, sadamatesse ning piiriveekogude Eestile kuuluvatesse vetesse sisenemise ja neist väljumise kord – Riigi Teataja
Laevade ja väikelaevade sisemerre, sadamatesse ning piiriveekogude Eestile kuuluvatesse vetesse sisenemise ja neist väljumise kord - sisukord
1 LAEVADE SISEMERRE, SADAMATESSE NING PIIRIVEEKOGUDE EESTILE KUULUVATESSEVETESSE SISENEMISE JA NEIST VÄLJUMISE KORD
§ 1 Laevaagendi või laeva kapteni teavitamiskohustus
§ 2 Sadamakapteni teavitamiskohustus
§ 3 Erisused teavitamiskohustusest
§ 4 Laeva sadamasse sisenemisel ja sadamast väljumisel esitatavad dokumendid
2 VÄIKELAEVADE SISEMERRE, SADAMATESSE NING PIIRIVEEKOGUDE EESTILE KUULUVATESSEVETESSE SISENEMISE JA NEIST VÄLJUMISE KORD
§ 5 Väikelaeva juhi teavitamiskohustus
§ 6 Väikelaeva sadamasse sisenemine ja sadamast lahkumine
§ 7 Väikelaeva sadamasse sisenemisel ja sadamast väljumisel esitatavad dokumendid
21 SADAMASSE SISENEMISEL JA SADAMAST VÄLJUMISEL ESITATAVATE DOKUMENTIDE VORMINÕUDED JA TÄITMISE KORD
§ 71 Dokumentide üldnõuded
§ 72 Ülddeklaratsioon
§ 73 Munsterroll
§ 74 Reisijate nimekiri
§ 75 Laeva varude deklaratsioon
§ 76 Laevapere vara deklaratsioon
RT I, 29.12.2011, 168
Vastu võetud 19.05.2004 nr 194
RT I 2004, 44, 312
jõustumine 15.06.2004
24.12.2004 RT I 2004, 91, 619 01.01.2005
08.02.2007 RT I 2007, 14, 72 23.02.2007
07.05.2009 RT I 2009, 25, 156 22.05.2009
12.05.2011 RT I, 18.05.2011, 3 01.06.2011 Määruses asendatud läbivalt sõna „piirivalvepiirkond” sõnaga „prefektuur”.
04.08.2011 RT I, 11.08.2011, 4 14.08.2011
1. peatükk LAEVADE SISEMERRE, SADAMATESSE NING PIIRIVEEKOGUDE EESTILE KUULUVATESSEVETESSE SISENEMISE JA NEIST VÄLJUMISE KORD
§ 1. Laevaagendi või laeva kapteni teavitamiskohustus
(1) Laevaagent või laeva kapten on kohustatud laeva saabumisest teavitama Politsei- ja Piirivalveametit, Maksu- ja Tolliametit, Terviseameti piirkondlikku talitust, Põllumajandusametit, Veterinaar- ja Toiduametit ning sadamakaptenit:
1) Politsei- ja Piirivalveametile laeva nimi ja lipuriik, laevapere liikmete arv, reisijate arv, last, millisest sadamast laev saabub või millisesse sadamasse laev suundub, nakkushaigete või nakkuskahtlaste isikute olemasolu;
(4) Merematket või reisijatevedu korraldava laeva kapten on kohustatud peale lõigetes 1 ja 2 sätestatud andmete elektrooniliselt edastama Politsei- ja Piirivalveametile laevapere liikmete ja reisijate nimekirja vähemalt üks tund enne laeva sadamasse saabumist.
(5) Sisemerre või piiriveekogu Eestile kuuluvatesse vetesse siseneva laeva kapten on kohustatud teavitama Politsei- ja Piirivalveametit kaks tundi enne laeva sisenemist sisemerre või piiriveekogu Eestile kuuluvatesse vetesse.
(7) Käesolevas paragrahvis nimetatud Maksu- ja Tolliameti teavitamise kohustuse täitmise täpsemad juhised avaldatakse Maksu- ja Tolliameti veebilehel.
[RT I, 18.05.2011, 3 - jõust. 01.06.2011]
§ 2. Sadamakapteni teavitamiskohustus
(1) Sadamakapten on kohustatud teavitama Politsei- ja Piirivalveametit laeva sadamasse saabumise ajast, sildumiskaist, laeva nimest ja lipuriigist.
(2) Sadamakapten on kohustatud Politsei- ja Piirivalveametit teavitama sisemerest või piiriveekogu Eestile kuuluvatest vetest sadamasse saabuvatest ja sadamast lahkuvatest laevadest vähemalt üks tund enne sadamasse sisenemist või enne sadamast väljumist.
§ 3. Erisused teavitamiskohustusest
(1) Paragrahvis 1 nimetatud kohustused ei kehti laevade suhtes, mis sisenevad sisemerre või piiriveekogu Eestile kuuluvatesse vetesse:
1) inimelu päästmiseks;
2) merereostuse likvideerimiseks;
3) jäämurdetöödeks;
4) punkerdamiseks.
(2) Lõikes 1 nimetatud eesmärgil sisemerre või piiriveekogu Eestile kuuluvatesse vetesse siseneva laeva kapten on kohustatud sisemerre või piiriveekogu Eestile kuuluvatesse vetesse sisenemisest teavitama Politsei- ja Piirivalveametit ning Maksu- ja Tolliametit.
(3) Vääramatu jõu toimel sisemerre või piiriveekogu Eestile kuuluvatesse vetesse siseneva laeva kapten on kohustatud esimesel võimalusel teavitama Politsei- ja Piirivalveametit sisemerre või piiriveekogu Eestile kuuluvatesse vetesse sisenemisest.
(4) Paragrahvi 1 lõikes 6 nimetatud kohustus ei kehti regulaarlaevaliinil sõitvatele laevadele.
5) Eesti teadus- ja arendusasutuse omandis või kasutuses olevad laevad, mida kasutatakse selle asutuse põhitegevuse läbiviimiseks vastavalt „Teadus- ja arendustegevuse korralduse seaduses” sätestatule.
§ 4. Laeva sadamasse sisenemisel ja sadamast väljumisel esitatavad dokumendid
(1) Laeva sissesõidul sadamasse ja enne väljasõitu sadamast on laevaagendil, laeva kaptenil või reederil kohustus esitada järgmised dokumendid:
1) ülddeklaratsioon (lisa 1) – § 1 lõikes 1 nimetatud asutustele ja Veeteede Ametile;
[RT I, 11.08.2011, 4 - jõust. 14.08.2011]
2) munsterroll (lisa 2) ja reisijate nimekiri (lisa 3) – Politsei- ja Piirivalveametile, Maksu- ja Tolliametile, sadamakaptenile, Terviseameti piirkondlikule talitusele;
6) lasti manifest (lisa 6) – Põllumajandusametile, Veterinaar- ja Toiduametile, Maksu- ja Tolliametile ning Politsei- ja Piirivalveametile. „Tolliseaduse” alusel ettenähtud juhtudel ja korras esitatakse lasti manifest Maksu- ja Tolliametile elektrooniliselt;
10) teatis sadamas äraantavate toidujäätmete kohta, näidates ära nende liigi ja koguse – Veterinaar- ja Toiduametile.
11) [Kehtetu - RT I, 11.08.2011, 4 - jõust. 14.08.2011]
(11) Lõike 1 punktis 1 nimetatud ülddeklaratsiooni esitamine Veeteede Ametile ei ole vajalik, kui ülddeklaratsiooni andmed esitatakse Veeteede Ametile elektroonilise mereinfosüsteemi kaudu.
(10) Laeva sadamast väljumisel ei nõuta laevapere vara deklaratsiooni.
2. peatükk VÄIKELAEVADE SISEMERRE, SADAMATESSE NING PIIRIVEEKOGUDE EESTILE KUULUVATESSEVETESSE SISENEMISE JA NEIST VÄLJUMISE KORD
§ 5. Väikelaeva juhi teavitamiskohustus
(1) Väikelaeva juht on kohustatud teavitama Politsei- ja Piirivalveametit, Maksu- ja Tolliametit ja sadamakaptenit väikelaeva välisvetest saabumisest või piiriveekogu Eestile kuuluvatesse vetesse sisenemisest vahetult sadamasse saabudes ning sadamast lahkumisest vähemalt üks tund enne väikelaeva lahkumist sadamast.
(2) Vastava lasti või isiku olemasolul on väikelaeva juht kohustatud teavitama § 1 lõikes 1 nimetatud asutusi lõikes 1 sätestatud korras.
§ 6. Väikelaeva sadamasse sisenemine ja sadamast lahkumine
(1) Sisenemisel Eesti sadamasse peab välisriigist saabuv väikelaev kohe vormistama sisenemise Eesti sisemerre või sadamasse või piiriveekogu Eestile kuuluvatesse vetesse rahvusvaheliseks liikluseks avatud piiripunktis.
(2) Pärast sisenemise vormistamist võib väikelaev seilata Eesti sisemeres või piiriveekogu Eestile kuuluvates vetes, siseneda sadamatesse ning neist väljuda käesolevas määruses sätestatud korras.
(3) Riigipiiri ületamiseks peab väikelaev enne Eesti sisemerest lahkumist vormistama lahkumise rahvusvaheliseks liikluseks avatud piiripunktis.
§ 7. Väikelaeva sadamasse sisenemisel ja sadamast väljumisel esitatavad dokumendid
(1) Väikelaeva juht on kohustatud vahetult sadamasse saabudes ja enne väljasõitu sadamast esitama Politsei- ja Piirivalveametile väikelaeval viibivate isikute nimekirja.
(2) Kui väikelaeval on deklareeritavat kaupa, esitab väikelaeva juht Maksu- ja Tolliametile lõbusõidulaeva deklaratsiooni (lisa 9).
(3) [Kehtetu - RT I, 18.05.2011, 3 - jõust. 01.06.2011]
(4) Kui väikelaev imporditakse või eksporditakse kaubana, teostatakse tolliformaalsused vastavalt tollieeskirjadele.
(5) Tolliformaalsuste teostamiseks sadamas, kus tolliasutus puudub, kutsutakse välja tolliametnik.
21. peatükk SADAMASSE SISENEMISEL JA SADAMAST VÄLJUMISEL ESITATAVATE DOKUMENTIDE VORMINÕUDED JA TÄITMISE KORD
[RT I 2004, 91, 619 - jõust. 01.01.2005]
§ 71. Dokumentide üldnõuded
(1) Käesoleva määruse lisades 1, 2, 3, 5 ja 8 toodud vormidele vastavad dokumendid peavad sisaldama nimetatud vormides märgitud andmeid.
(2) Käesoleva määruse lisades toodud dokumendivormide asemel võib kasutada vastavaid „Rahvusvahelise mereliikluse hõlbustamise konventsiooni” (RT II 2002, 3, 6) kohaselt soovitatavaid dokumendivorme.
(3) Käesoleva määruse lisades 1, 2, 3, 5 ja 8 toodud vormidele vastavad dokumendid trükitakse A4-formaadis valgele paberile vertikaalasendis.
(4) Dokumendis esitatav teave peab olema loetav. Dokumendid võivad olla täidetud tindi või kustutamatu pliiatsiga või automaatsete andmetöötlusvahendite abil.
§ 72. Ülddeklaratsioon
Ülddeklaratsiooni dateerib ja allkirjastab kapten, laevaagent või kapteni poolt kirjalikult volitatud isik.
§ 73. Munsterroll
(1) Munsterrolli dateerib ja allkirjastab kapten või tema poolt kirjalikult volitatud laeva juhtkonna liige.
(2) Laeva lahkumisel sadamast võib esitada sadamasse sisenemisel esitatud munsterrolli koopia, mis on uuesti alla kirjutatud ning milles on näidatud laevapere liikmete arvu või isikkoosseisu muudatused või kinnitatud, et muutusi ei ole toimunud.
§ 74. Reisijate nimekiri
(1) Reisijate nimekirja dateerib ja allkirjastab kapten, laevaagent või kapteni poolt kirjalikult volitatud isik.
(2) Eesti riigilippu kandva reisilaeva reisijate nimekirja koostamise suhtes kohaldatakse Vabariigi Valitsuse 17. detsembri 2002. a määruse nr 404 „Reisijate nimekirja koostamise kord” (RT I 2002, 107, 638) nõudeid.
§ 75. Laeva varude deklaratsioon
Laeva varude deklaratsiooni dateerib ja allkirjastab kapten või tema poolt kirjalikult volitatud laeva juhtkonna liige, kes omab ülevaadet laeva varudest.
§ 76. Laevapere vara deklaratsioon
(1) Laevapere vara deklaratsiooni dateerib ja allkirjastab kapten või tema poolt kirjalikult volitatud laevapere liige.
(2) Vajadusel nõuab Maksu- ja Tolliamet, et iga laevapere liige annab deklaratsiooni tema vara käsitlevale osale oma allkirja või kui ta ei ole selleks võimeline, siis teeb deklaratsiooni oma märgi.
Määrus jõustub 15. juunil 2004. a.

References: § 1

§ 2

§ 3

§ 4

§ 5

§ 6

§ 7

§ 71

§ 72

§ 73

§ 74

§ 75

§ 76

§ 1

§ 2

§ 3

§ 4
 § 1

§ 5
 § 1

§ 6

§ 7

§ 71

§ 72

§ 73

§ 74

§ 75

§ 76